**Likumprojekta**

**“Grozījumi Būvniecības likumā”**

**sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta 2016. gada 18. augusta sēdē tika izskatīts finanšu ministra iesniegtais informatīvais ziņojums “Par priekšlikumiem valsts budžeta ieņēmumiem un izdevumiem 2017.gadam un ietvaram 2017.–2019.gadam” (protokols Nr.41, 5.§). Ministru kabineta sēdes protokollēmuma 5.§ 12.punkts uzdod Ekonomikas ministrijai izstrādāt un iesniegt izskatīšanai Ministru kabinetā grozījumus Būvniecības likumā par būvniecības tipveida līgumu ieviešanu. Papildus jānorāda, ka 2016. gada 31. maija atbildīgo Ministru kabineta locekļu un būvniecības nozares pārstāvju Sadarbības memoranda prioritāro uzdevumu 2016. - 2018.gadam 2.2.apakšpunktā puses kā nepieciešamo pasākumu ēnu ekonomikas ierobežošanai ir norādījušas būvniecības pakalpojumu līgumu standarta izstādi (tipveida līgums) un nostiprināšanu normatīvā līmenī. Papildus tam šī prioritāro uzdevumu 3.1. apakšpunkta kā būvniecības nozares konkurētspējas paaugstināšanas pasākums ir norādīts – būvniecības dokumentu aprites digitalizācija. Lai izpildītu noteiktos uzdevumus ir nepieciešamas veikt atbilstošus grozījumus Būvniecības likumā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd būvniecības nozarē nav noteikts saistošs tipveida līgums. Būvniecības procesa dalībnieku savstarpējo saistību regulēšanai izmanto pieejamos tipveida līgumu paraugus vai katrā konkrētā gadījumā izstrādā jaunu līguma projektu, vadoties pēc iepriekšējās pieredzes. Par esošajiem tipveida līguma paraugiem (piemēram, Starptautiskās Inženierkonsultantu federācijas tipveida līgumi jeb FIDIC līgumi) būtu jānorāda, ka tie ir izmantojami, tomēr arī tajos, lai saskaņotu tos ar spēkā esošo regulējumu, ir nepieciešams veikt precizējumus. Tas katram pasūtītājam atsevišķi rada izmaksas. Pie tam, ne vienmēr, lai novērstu iespējamos strīdus situācijas un mazinātu iespējamos riskus, pasūtītājam var būt pietiekoša iepriekšējā pieredze. Tas izskaidrojams ar to, ka ne visi pasūtītāji regulāri slēdz būvniecības pakalpojumu līgumus savas darbības nodrošināšanai. Tāpēc, lai sekmētu kvalitatīva pakalpojuma saņemšanu būtu nepieciešams, radīt tipveida līgumus, kuros būtu apvienota labākā prakse un līdzsvarotas pušu savstarpējās tiesības. Tipveida līgumu piemērošana būtu obligāta publiskos iepirkumos. Šāds pasākums mazinātu strīdus būvniecības procesa dalībnieku starpā un sekmētu būvniecības procesa paredzamību. Vienlaikus būtu jānorāda, ka tipveida līgumiem netiek saprasti tikai tipveida līguma noteikumi, bet arī tipveida tehniskās specifikācijas, lai pasūtītājam atvieglotu iecerēta būvniecības pakalpojuma pasūtīšanu. Tieši atbilstoša un pietiekama pakalpojuma tehniskā specifikācija ir viens no priekšnoteikumiem, lai darbu izpildes rezultāts atbilstu pasūtītāja vēlmēm – piemēram, nepietiekami detalizēta projektēšanas tehniskā specifikācija var būt par pamatu neparedzētām izmaksām būvdarbu stadijā. Tipveida līgumi ir tikai viens no pasākumiem būvniecības izmaksu samazināšanai. Ievērojamu daļu būvniecības izmaksu projektēšanas laikā veido arī būvniecības ieceres dokumentācijas, būvprojekta saskaņošana dažādu personu starpā (publiskās personas un ārējo inženiertīklu īpašnieki vai tiesiskie valdītāji). Šī saskaņošana sevī ietver tehnisko un īpašo noteikumu saņemšanu, kā arī realizēto risinājumu pēcāku saskaņošanu ar iepriekš minētajām personām. Šī procesa stadijas elektroniskas aprites nodrošināšana samazinātu tās izmaksas, kas rodas projektēšanas pakalpojumu sniedzējām, veicot tehnisko un īpašu noteikumu saņemšanas un saskaņošanas procesus, kā arī atvieglotu darbu pašām saskaņošanā iesaistītajām personām un nodrošinātu labāku saskaņošanas procesa caurskatāmību no pasūtītāja puses. Tiesiskai regulējums paredz, ka personai pēc 2018.gada 1.janvāra, iesniedzot Būvniecības informācijas sistēmā elektroniski būvniecības ieceres dokumentus vai pieprasot saņemt tehniskos vai īpašos noteikumus, publiskās personas un ārējo inženiertīklu īpašnieki vai tiesiskie valdītāji attiecīgās darbības veic būvniecības informācijas sistēmā, ja sistēma nodrošina būvniecības dokumentu elektronisko apriti un saskaņošanu. Būvniecības informācijas sistēma ir izveidota ES fondu 2007.–2013.gada plānošanas perioda “Infrastruktūra un pakalpojumi” papildinājuma 3.2.2.1.1.apakšaktivitātes “Informācijas sistēmu un elektronisko pakalpojumu attīstība” projekta Nr.3DP/3.2.2.1.1/08/IPIA/IUMEPLS/004 “Būvniecības informācijas sistēmas izstrāde” ietvaros. |
| 3. | Projekta izstrādē iesaistītās institūcijas | Nav |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pasūtītāji būvniecības jomas normatīvo aktu izpratnē, ārēji inženiertīklu īpašnieki un valdītāji (piemēram, AS “Latvijas Gāze”, AS “Sadales tīkls”, SIA “Rīgas ūdens”), kā arī publiskās personas, kuras savas kompetences ietvaros skaņo būvniecības ieceres dokumentāciju (piemēram, ministrijas, pašvaldības). Vienlaikus likumprojektā paredzētais regulējums par būvniecības tipveida līgumiem skars arī citu būvniecības procesa dalībniekus – projektētājus, būvdarbu veicējus u.tml. |
| 2. | Tiesiskā regulējuma ietekme uz tautsaimniecību un administratīvo slogu | Pasūtītājam (būvniecības jomas normatīvo aktu izpratnē) likumprojekta tiesiskais regulējums nemaina tiesības un pienākumus, kā arī veicamās darbības. Vienlaikus jānorāda, ka arī attiecībā uz būvniecības dokumentācijas skaņotājiem pēc būtības netiek mainītas tiesības un pienākumi. Likumprojekts nodrošina, ka šīs personas varēs ātrāk, patērējot mazāk laika, saskaņot būvniecības ieceres dokumentāciju. Papildus tam šīs likumprojekts nodrošina, ka būvniecības nozarē tiks lietoti būvniecības tipveida līgumi – līdzsvarojot attiecības starp būvniecības procesa dalībniekiem, kā arī nodrošinot, ka pasūtītājam katrā būvniecības procesā nebūs jāveic pašam sava būvniecības līguma izstrāde, nelietderīgi tērējot laiku un finanšu līdzekļus. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2016.gads** | Turpmākie trīs gadi (*euro*) |
| **2017.** | **2018.** | **2019.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi (kopā): |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | *Nav attiecināms* | *Nav attiecināms* | *Nav attiecināms* | *Nav attiecināms* | *Nav attiecināms* |
| 1.2. valsts speciālais budžets | *Nav attiecināms* | *Nav attiecināms* | *Nav attiecināms* | *Nav attiecināms* | *Nav attiecināms* |
| 1.3. pašvaldību budžets | *Nav attiecināms* | *Nav attiecināms* | *Nav attiecināms* | *Nav attiecināms* | *Nav attiecināms* |
| 2. Budžeta izdevumi: |  |  |  |  |  |
| 2.1. valsts pamatbudžets | *Nav attiecināms* | *Nav attiecināms* | *Nav attiecināms* | *Nav attiecināms* | *Nav attiecināms* |
| 2.2. valsts speciālais budžets | *Nav attiecināms* | *Nav attiecināms* | *Nav attiecināms* | *Nav attiecināms* | *Nav attiecināms* |
| 2.3. pašvaldību budžets  | *Nav attiecināms* | *Nav attiecināms* | *Nav attiecināms* | *Nav attiecināms* | *Nav attiecināms* |
| 3. Finansiālā ietekme: |  |  |  |  |  |
| 3.1. valsts pamatbudžets | *Nav attiecināms* | *Nav attiecināms* | *Nav attiecināms* | *Nav attiecināms* | *Nav attiecināms* |
| 3.2. speciālais budžets | *Nav attiecināms* | *Nav attiecināms* | *Nav attiecināms* | *Nav attiecināms* | *Nav attiecināms* |
| 3.3. pašvaldību budžets  | *Nav attiecināms* | *Nav attiecināms* | *Nav attiecināms* | *Nav attiecināms* | *Nav attiecināms* |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | *Nav attiecināms* | *Nav attiecināms* | *Nav attiecināms* | *Nav attiecināms* |
| *Nav attiecināms* | *Nav attiecināms* | *Nav attiecināms* | *Nav attiecināms* |
| *Nav attiecināms* | *Nav attiecināms* | *Nav attiecināms* | *Nav attiecināms* |
| 5. Precizēta finansiālā ietekme: | X |  |  |  |  |
| 5.1. valsts pamatbudžets | *Nav attiecināms* | *Nav attiecināms* | *Nav attiecināms* | *Nav attiecināms* |
| 5.2. speciālais budžets | *Nav attiecināms* | *Nav attiecināms* | *Nav attiecināms* | *Nav attiecināms* |
| 5.3. pašvaldību budžets  | *Nav attiecināms* | *Nav attiecināms* | *Nav attiecināms* | *Nav attiecināms* |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Eiropas Savienības struktūrfondu un Kohēzijas fondu (turpmāk – ES fondi) 2014.–2020.gada plānošanas perioda projektu “Būvniecības procesu un IS attīstība (1.kārta)” plānots finansēt darbības programmas “Izaugsme un nodarbinātība” 2.2.1.specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1.pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” (turpmāk – 2.2.1.1.pasākums) ietvaros, ja projekta apraksts tiks iekļauts vienotās informācijas un komunikācijas tehnoloģiju mērķarhitektūrā, projekta iesniegums atbildīs 2.2.1.1.pasākuma projektu iesniegumu vērtēšanas kritērijiem un Ministru kabineta 2015.gada 17.novembra noteikumos Nr.653 “Darbības programmas “Izaugsme un nodarbinātība” 2.2.1.specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1.pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi” ietvertajiem nosacījumiem. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Ekonomikas ministrijai līdz 2018 .gada 1. janvārim ir jāizstrādā, normatīvajos noteiktajā kārtībā jāiesniedz Ministru kabinetā Ministru kabineta noteikumu projekts par būvniecības tipveida līgumiem un gadījumiem, kad tie nepieciešami. Papildus tam, ciktāl tas attiecas uz būvniecības ieceres dokumentācijas saskaņošanu būvniecības informācijas sistēmā, līdz 2018. gada 1. janvārim ir nepieciešams veikt grozījumus Ministru kabineta 2015. gada 9. jūnija noteikumos Nr.281 “Noteikumi par Latvijas būvnormatīvu LBN 202-15 “Būvprojekta saturs un noformēšana””, lai noteiktu vienotu kārtību elektroniskās būvniecību ieceres dokumentācijas noformēšanā, kā arī speciālajos būvnoteikumos. |
|  | Atbildīgā institūcija |  Ekonomikas ministrija |
|  | Cita informācija | Likumprojekts tiks iekļauts ar 2017. gada valsts budžeta izstrādi saistīto tiesību aktu projektu paketē. |

|  |
| --- |
| V. Tiesību akta projekta atbilstība Latvijas republikas starptautiskajām saistībām |
| Projekts šo jomu neskar |

|  |
| --- |
| VI. Sabiedrības līdzdalība un komunikācijas aktivitātes |
| Projekts šo jomu neskar |

|  |
| --- |
|  VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | Ekonomikas ministrija un citas publiskās personas, kuras savas kompetences ietvaros skaņo būvniecības ieceres dokumentāciju. |
| 2. | Projekta izpildes ietekme uz pārvaldes funkcijām un institucionālo struktūru.  | Jaunu institūciju izveide, esošu institūciju likvidācija vai reorganizācija netiek paredzēta. |
| 3. | Cita informācija | Nav |

Ministru prezidenta biedrs,

ekonomikas ministrs A.Ašaradens

Vīza:

Valsts sekretārs J.Stinka

12.09.2016.

1367

Lazarevs, 67013035

Andris.Lazarevs@em.gov.lv

Avota, 67013262

Evija.Avota@em.gov.lv

Bučinska, 67013032

Elga.Bucinska@em.gov.lv